text: Будзьма беларусамі! » Алесь Аркуш. Рэцэнзія на Блог Усяслава Чарадзея + пост нумар 16 (слухаць аудыё!)
  "Жыццё з літаратурай" – гэта перадача пра літаратурны працэс у Беларусі. Новыя выданні, цікавыя літаратурныя імпрэзы, сустрэчы пісьменнікаў з чытачамі – пра ўсё гэта пачуеце ў перадачы "Жыццё з літаратурай". Жыццё робіцца цікавейшым, калі ты жывеш поруч з літаратурай. Праслухаць перадачу цалкам можна на сайце "Радыё Рацыя".
  Блог Усяслава Чарадзея – частка адмысловага сайту tut.budzma.org, што быў створаны ў працяг анімацыі "Будзьма беларусамі!". Мультфільм атрымаў шмат узнагародаў дзякуючы крэатыву Юліі Ляшкевіч, анімацыі Юліі Рудзіцкай, саўндтрэку ад Аляксандра Памідорава і Лявона Вольскага і зладжанай працы кампаніі "Будзьма беларусамі!" і парталу TUT.BY, якія прэзентавалі яго ў межах праекту "БудзьмаТУТ".
  Раней паводле анімацыі былі рэалізаваныя маляванка для дзетак "Будзьма беларусікамі!", якую можна спампаваць і раздрукаваць і каляндар "Круглы год з беларускай гісторыяй". Знайсці друкаваную версію блогу можна ў кнігарні "ЛогвінаЎ".